**Komisia školstva, mládeže a vzdelávania**

Miestneho zastupiteľstva mestskej časti Bratislava-Devínska Nová Ves

**Zápisnica zo zasadnutia komisie zo dňa16.3.2022**

|  |  |
| --- | --- |
| Miesto zasadnutia | ZŠ I. Bukovčana 3 |
| Začiatok | 17,00 hod. |
| Ukončenie | 17,45 hod. |
| Prítomní | Členovia komisie a hostia podľa prezenčnej listiny |

**I.**

**Úvod**

Úvodom predseda komisie p. Beata Janatová privítala prítomných členov komisie. Následne bol schválený program podľa pozvánky.

|  |  |
| --- | --- |
| **Por. číslo** | **Program** |
| **1** | ZŠ,MŠ kapacity  a pripravenosť v súvislosti s utečencami z Ukrajiny. |
| **2** | Usmernenia z Min.školstva ohľadne výučby žiakov z Ukrajiny. |
| **3** | Prerokovanie podnetu ohľadne príspevkov pre prvákov. |
| **4** | Rôzne |

**II.**

**Prerokovanie bodov programu**

**K bodu 1.** ZŠ,MŠ kapacity  a pripravenosť v súvislosti s utečencami z Ukrajiny.

V súčasnej dobe sme prijali do materských škôl 10 detí zo statusom odídenec, čím sa naplnili všetky kapacity škôlky aj s extra povoleným navýšením detí z Ukrajiny. V základných školách je evidovaných 14 detí. Finančné prostriedky na prijaté deti do ZŠ poskytne ministerstvo školstva.

**K bodu 2.** Usmernenia z Min.školstva ohľadne výučby žiakov z Ukrajiny.

Na stránke ministerstva školstva sú pravidelne zverejňované manuály a postupy ohľadne začlenenia žiakov z Ukrajiny, vrátane žiadostí v ukrajinskom jazyku. Pre deti si školy zorganizovali kurzy slovenského jazyka.

Pani riaditeľka Zelenková zabezpečila preklad žiadostí o odpustenie poplatkov v mš a škd.

**K bodu 3.** Prerokovanie podnetu

Komisia prerokovala podnet na prerozdelenie finančných prostriedkov poskytovaný školám pri zápise do 1.ročníka.Počet prvákov z iných miest a obcí je na ZŠ I. Bukovčana 3 - 8 žiakov a na ZŠ P. Horova 16 – 6 žiakov. Tento príspevok vo výške 20,-€ na žiaka pokrýva nákup základnej sady zošitov pre 1.ročník.

V prípade detí so ŠVVP odporúča komisia podať rodičom žiadosť na miestny úrad.

**K bodu 4. Rôzne**

Komisia zobrala na vedomie informáciu o žiadosti na úpravu verejného priestoru školy.P.riaditeľ informoval komisiu, že žiadosť bola vyriešená.

**III.**

**Záver**

Predsedníčka komisie sa poďakovala prítomným za účasť na zasadnutí a o 17,45 hod. zasadnutie komisie ukončila.

|  |  |  |
| --- | --- | --- |
|  | **Titl., meno a priezvisko** | **Podpis** |
| **Zapísal** | **Mgr.Miroslava Síthová** |  |
| **Predseda komisie** | **Mgr. Beata Janatová** |  |